Отборите на Формула Е пуснаха всичките си болиди за продажба - Sportal.bg
Дългоочакваният пети сезон на Формула Е с новото поколение електрически болиди наближава и отборите гледат уверено в бъдещето. С новата голяма стъпка в шампионата тимовете вече не се нуждаят от старите си автомобили, които ползваха доскоро и всички те са пуснати за продажба: десет отбора с по двама пилоти, като всеки един състезател имаше нужда от два автомобила, тъй като батериите на един не позволяваха да завърши състезанието.
Calm before the storm.#DragonRacing#ABBFormulaE#EPluribusUnum pic.twitter.com/QNFOs4EQcP
— DRAGON (@DragonRacing) August 16, 2018
Четиридесетте електрически болида, сертифицирани от ФИА (Международната автомобилна федерация), се продават на цена от 400 хил. евро за всяка от тях. Шасито на всички тях е създадено от Spark Racing Technology, а батериите са дело на Williams Advanced Engineering.
Създателят на автомобилните серии Алехандро Агаг заяви, че колите са в добро състояние и могат да се използват. За поръчка на някои от моделите потенциалните клиенти трябва да се свържат директно с Формула Е – без никакви посредници.